André Marie de Chénier
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1700-tallet
André Marie de Chénier var en fransk dikter. Han ble født i Konstantinopel og var bror av Marie-Joseph de Chénier. Under den franske revolusjonen, der han deltok på de moderate republikanernes side, ble han henrettet.
Chénier arbeidet svært bevisst med den lyriske formen; hans dikt utmerker seg både ved sin harmoni og sin friske billedrikdom. Han var sterkt påvirket av gresk poesi, og i diktene sine gjenskapte han mye av antikkens hedenske, skjønnhetsdyrkende livsfølelse. Hans tankeverden var samtidig personlig og moderne og peker frem mot romantikken. Han skrev elegier, hymner ogoder, men er mest kjent for sine Iambes, satiriske stridsdikt rettet mot politiske motstandere.Hans liv er behandlet i Umberto Giordanos opera Andrea Chénier (1896). Les mer i Store norske leksikon Frankrikes litteratur